Why Not Us
"Why Not Us" esch e Song vom dütsche Pop-Trio Monrose. Er esch gschrebe vo de Alexis Strum ond produziert vom Guy Chambers förs drette Albom vo de Monrose I Am. Das Lied esch am 28. November 2008 veröffentlecht worde.

Musigvideo 
S Musigvideo för "Why Not Us" esch gleitet worde vom Oliver Sommer ond esch bereits ufgnoh worde. D Videopremieri esch am 14. November ufem dütsche Musig-Sänder VIVA, bi de Sändig VIVA Neu gseh. Im Video hend alli schwarzi Obechleider a ond send vonere härbstleche Stemmig omgäbe. Während dem die Girls sengid schwerid bruni Blätter om sie ome. Zwöschedöre gseht mer Böudusschnett wo d Mandy es uffalends pinks, d Bahar es gäubs ond d Senna es blaus Dress ah hend ond zwösche zwöi Wänd stönd wo sech mängisch bewegid. A dene Wänd send Bäum ond Vögu zeichnet, wobi sech d Vögu us dene Wänd zum Läbe erweckid. Denn gseht mer en Fredhof ähnleche Schouplatz met schwarze Gestaute, wo teilwiis Giige spellid. Osserdem performid Monrose voremene grosse Spiegu. Die animierte Schouplätz send sehr düster dargstellt.

Promotion 
Monrose send am 28. November 2008 live bi de ProSebe-Sändig Stock Car Rennen (Qualifying) ufträtte. Am 8. November 2008 send d Monrose förd Lego Show iglade worde ond hend dete „Why Not Us“ vorträiht; d Sändig esch am 29. November usgstrahlt worde.

Chart Platzierige 
"Why Not Us" esch in Düütschland metem Platz 27 de höchsti Nöiihstiiger vo de Kaländerwoche 50 gsee. In Öschriich esch de Song ufd Position 53 iigstege. "Why Not Us" hets ned id Schwiizer Single Charts gschafft.

Charts

Songlischte 
Das send d Ufstellige vo "Why Not Us":

Maxi CD
 Why Not Us 3:29
 Why Not Us [Beathoavenz Cut] 3:34
 Why Not Us [Electrasonic RMX] 3:15
 Strike The Match [fArHOt Remix] 2:58 

2-Track Single
 Why Not Us 3 : 29
 Strike The Match [fArHOt Remix] 2:58

Credits ond Besetzig 
Gsang: Mandy Capristo, Senna Guemmour, Bahar Kızıl
Produzänt: Guy Chambers
Zuesätzlechi Produktion: Jiant
Alli Instrumänt: Guy Chambers

Mixing: Paul Stanborough
Ufgnoh im Weryton Studio in München
Gsang-Ufzeichnig ond bearbeitet vo: P. Kirtley
Gsangs-Usgab vo: P. Kirtley

Referänze

Monrose